  Майя Бывальцева Удмуртиысь кун автоинспекци водительёслы машиназылэсь гужем шинаоссэ толалтэ ветлыны чакламъёсызлы воштыны ӵектэ. Со сярысь ГИБДД-лэн элькунъя управлениезлэн 1-тӥ ёзэтэз ивортӥз. 20-тӥ коньывуонысен Удмурт Элькунын температура лэзькоз шуыса чаклало. Сюресъёс вылын автомобилистъёс понна туж умойтэм югдур луыны быгатоз – гылыт лымы но йӧвалег. Уйин элькунъя куд-ог интыосын температура 0 градуслэсь улӥе лэзькоз ГИБДД-лэн элькунъя управлениезлэн 1-тӥ ёзэтэзСо сяна, автоинспекци машинаослэсь виссэс бадӟымгес возьыны, ӝоглыкез кулэстыны кулэ, нош пумит лыктӥсь транспорт вань дыръя азьысьсэ ортчыны потыны уг яра шуыса тодэ вайытэ. Кин шинаоссэ ӧз вошты, но руль сьӧрын ӧжыт ветлэ ай, соослы сюрес вылэ потэмлэсь возиськыны куро.  Тегъёс: Авто Ижкар ГИБДД Удмуртия куазь Тол автомашинаос  